open-index/open-wikipedia-markdown huggingface dataset:
จังหวัดปาปัวตะวันตกเฉียงใต้

**ปาปัวตะวันตกเฉียงใต้** หรือ **ปาปูวาบารัตดายา** () เป็นจังหวัดหนึ่งของประเทศอินโดนีเซียและเป็นส่วนหนึ่งของนิวกินีตะวันตก แม้จะได้รับการตั้งชื่อว่า "ตะวันตกเฉียงใต้" แต่ก็เป็นชื่อเรียกที่ผิด เนื่องจากในความเป็นจริงนั้น จังหวัดนี้ตั้งอยู่ที่ปลายด้านตะวันตกเฉียงเหนือของเกาะนิวกินี พื้นที่ที่ขึ้นกับจังหวัดนี้ได้แก่พื้นที่โซรงใหญ่ () ซึ่งประกอบด้วยนครโซรง อำเภอโซรง อำเภอโซรงใต้ อำเภอไมบรัต อำเภอตัมเบราว์ และอำเภอราจาอัมปัต ร่างกฎหมายว่าด้วยการจัดตั้งจังหวัดปาปัวตะวันตกเฉียงใต้ผ่านความเห็นชอบจากสภาผู้แทนราษฎรอินโดนีเซียเมื่อวันที่ 17 พฤศจิกายน พ.ศ. 2565 และกระทรวงมหาดไทยอินโดนีเซียทำพิธีเปิดจังหวัดอย่างเป็นทางการในวันที่ 9 ธันวาคม ปีเดียวกัน

จังหวัดปาปัวตะวันตกเฉียงใต้ตั้งอยู่ที่ปลายด้านตะวันตกเฉียงเหนือของคาบสมุทรโดเบอไรหรือคาบสมุทรหัวนก ปลายด้านตะวันตกสุดของจังหวัดเป็นที่ตั้งของพื้นที่คุ้มครองทางทะเลระดับภูมิภาคอำเภอราจาอัมปัตซึ่งเป็นที่เลื่องลือไปทั่วโลกในด้านความสวยงามและความหลากหลายของสิ่งมีชีวิตใต้ทะเลตั้งแต่พืดหินปะการัง เต่ายักษ์ ปลากระเบนราหู ไปจนถึงปลาฉลามวาฬ หมู่เกาะราจาอัมปัตประกอบด้วยเกาะต่าง ๆ อย่างเกาะบาตันตา เกาะมีโซอล เกาะซาลาวาตี และเกาะไวเกอโอเป็นต้น ในจังหวัดนี้ยังมีระบบนิเวศอื่นอีกมาก เช่น ป่าฝนเขตร้อนและภูเขาที่ยังคงสภาพดั้งเดิม เป็นต้น อำเภอตัมเบราว์ซึ่งเป็นจุดหมายปลายทางที่รู้จักกันดีสำหรับการดูนกได้ประกาศให้ท้องที่ของตนเป็นเขตอนุรักษ์เพื่อส่งเสริมการท่องเที่ยวเชิงนิเวศ เมืองหลักของปาปัวตะวันตกเฉียงใต้คือโซรงซึ่งเป็นที่รู้จักกันในฐานะผู้ผลิตน้ำมันและแก๊สธรรมชาติ และเป็นศูนย์รวมการเดินทางเข้าสู่นิวกินีตะวันตกด้วยท่าเรือและท่าอากาศยานที่ครบครัน ทำให้เมืองนี้เป็นเมืองที่ได้รับการพัฒนามากที่สุดเมืองหนึ่งในนิวกินีตะวันตก

## หน่วยการบริหาร
พื้นที่จังหวัดปาปัวตะวันตกเฉียงใต้แบ่งออกเป็น 5 อำเภอ () และ 1 นคร ()

;อำเภอ

;นคร
* โซรง (; เมืองหลัก)

## อ้างอิง


ปาปัวตะวันตกเฉียงใต้
หมวดหมู่:รัฐและดินแดนที่ก่อตั้งในปี พ.ศ. 2565
วัดดอนเจดีย์ (อำเภอดอนเจดีย์)

**วัดดอนเจดีย์** เป็นวัดราษฎร์ สังกัดคณะสงฆ์ฝ่ายมหานิกาย ตั้งในตำบลดอนเจดีย์ อำเภอดอนเจดีย์ จังหวัดสุพรรณบุรี 

## ประวัติ
วัดดอนเจดีย์ตั้งวัดเมื่อ พ.ศ. 2495 โดยรัฐบาลสร้างถวายเป็นพระราชกุศลแด่สมเด็จพระนเรศวรมหาราช โดยสมเด็จพระสังฆราชฯ วัดพระเชตุพนวิมลมังคลาราม ได้นำคหบดีจากกรุงเทพสร้างเสนาสนะและะโรงเรียนพระปริยัติธรรม ต่อมา พ.ศ. 2516 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระบรมโอรสาธิราช เจ้าฟ้ามหาวชิราลงกรณ์ สยามมกุฎราชกุมาร (พระอิสริยยศในขณะนั้น) เสด็จพระราชดำเนินแทนพระองค์ ทรงประกอบพิธีฝังลูกนิมิต 

ที่ดินตั้งวัดมีเนื้อที่ 104 ไร่ 1 งาน 39 ตารางวา ได้รับพระราชทานวิสุงคามสีมา เมื่อวันที่ 31 มีนาคม พ.ศ. 2502 เขตวิสุงคามสีมา กว้าง 40 เมตร ยาว 80 เมตร

ด้านการศึกษาวัดได้จัดตั้งโรงเรียนพระปริยัติธรรม แผนกธรรม เปิดสอนเมื่อ พ.ศ. 2501 และโรงเรียนพระปริยัติธรรม แผนกบาลี เปิดสอนเมื่อ พ.ศ. 2501

อาคารเสนาสนะที่สำคัญ ได้แก่ อุโบสถ กว้าง 9.50 เมตร ยาว 24.50 เมตร สร้างเมื่อ พ.ศ. 2496 เป็นอาคารคอนกรีตเสริมเหล็ก วิหาร กว้าง 18 เมตร ยาว 30 เมตร เป็นอาคารคอนกรีตเสริมเหล็ก ศาลาการเปรียญ กว้าง 24 เมตร ยาว 63 เมตร สร้างเมื่อ พ.ศ. 2518 เป็นอาคารคอนกรีตเสริมเหล็ก หอสวดมนต์ กว้าง 9.50 เมตร ยาว 16.50 เมตร สร้างเมื่อ พ.ศ. 2496 เป็นอาคารคอนกรีตเสริมเหล็ก กุฎิสงฆ์ จำนวน 16 หลัง เป็นอาคารไม้ 3 หลัง ครึ่งตึกครึ่งไม้า 8 หลัง และตึก 5 หลัง ศาลาอเนกประสงค์ สร้างเมื่อ พ.ศ. 2540 กว้าง 6 เมตร ยาว 26.70 เมตร เป็นอาคารคอนกรีตเสริมเหล็ก และมีห้องสมุดเฉลิมราชกุมารี 1 หลัง ปูชนียวัตถุที่สำคัญ ได้แก่ พระประธานประจำอุโบสถ 1 องค์ ขนาดหน้าตักกว้าง 3 ศอก พร้อมพระโมคคัลลาน์และพระสารีบุตร ผู้บริจาคสร้างพระประธาน คือนายบุญวงค์ อมาตยกุล

## ลำดับเจ้าอาวาส
ลำดับเจ้าอาวาส และผู้รักษาการแทนเจ้าอาวาสวัดดอนเจดีย์ เท่าที่พบข้อมูล ดังนี้

## อ้างอิง

ดอนเจดีย์
หมวดหมู่:สิ่งก่อสร้างในอำเภอดอนเจดีย์
ซิงเกอร์ คอร์ปอเรชั่น

**ซิงเกอร์ คอร์ปอเรชั่น** () เป็นบริษัทผู้ผลิตจักรเย็บผ้าสัญชาติอเมริกัน ก่อตั้งครั้งแรกในชื่อ **I.M.  Singer & Co.** ในปี ค.ศ. 1851 โดยไอแซก ซิงเกอร์ กับทนายความชาวนิวยอร์กเอ็ดเวิร์ด ซี. คลาร์ก รู้จักกันดีในเรื่องจักรเย็บผ้า โดยเปลี่ยนชื่อเป็น **Singer Manufacturing Company** ในปี ค.ศ. 1865 จากนั้นเป็น **Singer Company** ในปี ค.ศ. 1963 ตั้งอยู่ที่ลาแวร์ญ รัฐเทนเนสซี ใกล้กับแนชวิลล์ โรงงานขนาดใหญ่แห่งแรกสำหรับการผลิตจำนวนมากสร้างขึ้นในปี ค.ศ. 1863 ในเมืองเอลิซาเบธ รัฐนิวเจอร์ซีย์

## อ้างอิง

หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2394
หมวดหมู่:บริษัทผู้ผลิตที่ก่อตั้งในปี พ.ศ. 2394
หมวดหมู่:การควบรวมและเข้าซื้อกิจการในปี พ.ศ. 2532
หมวดหมู่:การควบรวมและเข้าซื้อกิจการในปี พ.ศ. 2549
วัดกกตาด

**วัดกกตาด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยขมิ้น อำเภอด่านช้าง จังหวัดสุพรรณบุรี มีเนื้อที่ประมาณ 60 ไร่ มีพื้นที่ 14 ไร่ 50 ตารางวา ทิศเหนือจรดลำห้วย ทิศใต้จรดถนน สพ.3008 ทิศตะวันออกและทิศตะวันตกจรคที่ดินเอกชน ปัจจุบันมีพระครูจันทสุวรรณาภรณ์	ดำรงตำแหน่งเจ้าอาวาส

วัดกกตาดตั้งวัดเมื่อ พ.ศ. 2424 เดิมวัดตั้งอยู่ด้านล่างเนินเขา ปัจจุบันเป็นที่ตั้งของโรงเรียนวัดกกตาด ชาวบ้านได้ทำการขอย้ายวัดขึ้นมาบนพื้นที่ปัจจุบัน ซึ่งมีลักษณะเป็นเนินดินโดดเด่น เหมาะสำหรับการสร้างวัด ชาวกกตาดได้ร่วมแรงกันสร้างและพัฒนามาตามลำดับจนถึงปัจจุบัน แต่เนื่องจากชาวบ้านมีฐานะไม่สู้จะดีนัก และอยู่ห่างไกลจากความเจริญ การพัฒนาจึงล่าช้า วัดได้รับพระราชทานวิสุงคามสีมาเมื่อวันที่ 16 มิถุนายน พ.ศ. 2549 ปูชนียวัตถุที่สำคัญ ได้แก่ *หลวงพ่อเดิม* สร้างเมื่อ พ.ศ. 2542

## อ้างอิง

กกตาด
หมวดหมู่:สิ่งก่อสร้างในอำเภอด่านช้าง
รักจังวะ..ผิดจังหวะ

***รักจังวะ..ผิดจังหวะ*** () เป็นภาพยนต์ไทยแนว‘รอ’แมนติก ‘คอย’เมดี้ (*เล่นคำจาก "โรแมนติก-คอเมดี้"*) ผลิตโดย เฮลโลฟิล์มเมคเกอร์ และ อิซึ่มแบงค็อก จัดจำหน่ายโดย จีดีเอช ห้าห้าเก้า นำแสดงโดย วงศ์รวี นทีธร, เพลินพิชญา โกมลารชุน, พชร จิราธิวัฒน์ และ พลอย หอวัง กำกับการแสดงและเขียนบทโดย ฐิติพงศ์ เกิดทองทวี เข้าฉายในโรงภาพยนตร์ครั้งแรกเมื่อวันที่ 27 ตุลาคม พ.ศ. 2565 และลงสตรีมมิงบนเน็ตฟลิกซ์ เมื่อวันที่ 16 กุมภาพันธ์ พ.ศ. 2566

## เค้าโครงเรื่อง
เรื่องราวเล่าเกี่ยวกับจูน(เพลินพิชญา โกมลารชุน) และกาย (วงศ์รวี นทีธร) โดยทั้งคู่เพื่อนกันตั้งแต่สมัยเรียนที่มีความรู้สึกดีๆให้กันและกัน แต่จังหวะไม่ตรงกันสักที เมื่อกายโสดแต่จูนดันมีแฟนและเมื่อจูนโสดกายก็ดันมีแฟนไปอีก จังหวะแย่เหมือนกับว่าโดนพระเจ้ากลั่นแกล้ง แต่แล้วเมื่อถึงวันที่จูนและกายโสด ดันมีพี่พีท (พชร จิราธิวัฒน์) นักร้องหนุ่มผู้เพียบพร้อมไปซะทุกอย่างโผล่มาผิดจังหวะซะอีก

## นักแสดง
รายชื่อนักแสดง

* วงศ์รวี นทีธร รับบท กาย
* เพลินพิชญา โกมลารชุน รับบท จูน
* พชร จิราธิวัฒน์ รับบท พีท
* พลอย หอวัง รับบท เจ้รี่
* ศิวัช และเพื่อน รับบท ต๊ะ
* ไมเคิล พิว รับบท ผิง
* วสุ ปลื้มสกุลไทย รับบท เล็ก
* ณภัสนันท์ สิรินดาศุภสิริ รับบท เจ้จิน
* ปันปัน ยีย์ยีย์ รับบท กี้

## เพลงประกอบ
รายชื่อเพลงต่อไปนี้เป็นเพลงประกอบภาพยนตร์***รักจังวะ..ผิดจังหวะ***

* "คืนวันศุกร์" โดย โบกี้ไลอ้อน ร่วมกับ เดอะทอยส์ (ต้นฉบับจาก ซาไลวาบาสตาดส์ )
* "ต่อให้ใครไม่รัก" โดย โปรเจคเอช
* "สมมติว่าเรา" โดย อภิวัชร์ เอื้อถาวรสุข และ คริสโตเฟอร์ จู
* "Not Ready to Lose You" โดย อภิวัชร์ เอื้อถาวรสุข และ คริสโตเฟอร์ จู
* "White Flag" โดย tarit
* "Got to Let Go" โดย Tender Forever
* "Falling Clothes" โดย รัตน จันทร์ประสิทธิ์
* "โปรดประคอง" โดย JITIVI
* "ขอให้เธอ" โดย ณภัทร สนิทวงศ์ ณ อยุธยา
* "แม้จะเนิ่นนาน" โดย TAH AND FRIENDS

## อ้างอิง

หมวดหมู่:ภาพยนตร์โดยจีดีเอช
หมวดหมู่:ภาพยนตร์ไทยที่ออกฉายในปี พ.ศ. 2565
หมวดหมู่:ภาพยนตร์รักตลกไทย
โมเอะ คาฮาระ

**โมเอะ คาฮาระ** (,  18 ธันวาคม 2000 –) เป็นนักพากย์หญิงชาวญี่ปุ่น เกิดที่จังหวัดโอซากะ สังกัดโฮลีพีก เคยใช้ชื่อในวงการว่า **โมเอกะ คิชิโมโตะ** (岸本 萌佳) แต่เปลี่ยนเป็นชื่อปัจจุบันเมื่อ 1 กรกฎาคม 2021

## ผลงานพากย์
* *[[ยุทธศาสตร์กู้ชาติของราชามือใหม่]]* (โทโมเอะ อินุอิ)
* *[[เวอร์จินโร้ด เพชฌฆาตสาวบนเส้นทางพิสุทธิ์]]* (โทกิโตะ อาการิ)
* *[[ในใจของคุโนอิจิ สึบากิ]]* (ฮาสึ)
* *[[อันเดด อันลัค]]* (อิซึโมะ ฟูโกะ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2543
หมวดหมู่:บุคคลจากจังหวัดโอซากะ
หมวดหมู่:นักพากย์หญิงชาวญี่ปุ่น
เอกซ์ปาซี

**เอกซ์ปาซี** () เป็นทรัพยากรชีวสารสนเทศออนไลน์ที่ดำเนินการโดยสถาบันชีวสารสนเทศแห่งสวิสเซอร์แลนด์ () เป็นเว็บท่าซึ่งให้การเข้าถึงฐานข้อมูลและเครื่องมือซอฟต์แวร์ที่ผสานรวมและดำเนินการขยายเพิ่มกว่า 160 รายการ ซึ่งสนับสนุนงานในสาขาวิทยาศาสตร์ชีวภาพและการทดลองทางคลินิก ตั้งแต่จีโนมิกส์ โปรตีโอมิกส์ และชีววิทยาโครงสร้าง การวิวัฒนาการและวิวัฒนาการชาติพันธุ์ ชีววิทยาระบบ และเคมีทางการแพทย์ ทรัพยากรแต่ละรายการ (ฐานข้อมูล เครื่องมือซอฟต์แวร์บนเว็บ และซอฟต์แวร์ที่ดาวน์โหลดได้) ได้รับการติดตั้งเครื่องคอมพิวเตอร์แม่ข่ายในลักษณะกระจายศูนย์โดยกลุ่มต่าง ๆ ของสถาบัน SIB และสถาบันพันธมิตร

## เครื่องมือค้นหา
เอกซ์ปาซีให้การสืบค้นข้อมูลในลักษณะ:

# ค้นหาฐานข้อมูล SIB แบบขนานผ่านการค้นหาครั้งเดียว
# ผลการค้นหารวบรวมจากชุดทรัพยากรทั้งหมดมากกว่า 160 รายการ ซึ่งเข้าถึงได้จากเว็บท่า
เอกซ์ปาซีให้ข้อมูลที่เป็นปัจจุบันจากรุ่นเผยแพร่ล่าสุดของทรัพยากรแต่ละรายการ

คำศัพท์ที่ใช้ในเอกซ์ปาซี อ้างอิงจากฐานข้อมูลภววิทยาของการวิเคราะห์ข้อมูลทางวิทยาศาสตร์ชีวภาพและการจัดการข้อมูล ของโครงการ EDAM

## ประวัติ
เอกซ์ปาซีถูกสร้างขึ้นในปี พ.ศ. 2536 แต่เดิมมีชื่อว่า **ExPASy** (**Ex**pert **P**rotein **A**nalysis **Sy**stem) และทำหน้าที่เป็นเครื่องแม่ข่ายของงานด้านโปรตีโอมิกส์ ในการวิเคราะห์ลำดับและโครงสร้างของโปรตีน และเจลอิเล็กโตรโฟรีซิสแบบสองมิติ (2-D Page electrophoresis) นอกจากนั้นเอกซ์ปาซี ยังเป็นแม่ข่ายของฐานความรู้ลำดับโปรตีน UniProtKB/Swiss-Prot และส่วนเสริม UniProtKB/TrEMBL ที่ให้คำอธิบายประกอบออนไลน์ ซึ่งต่อมาทั้งสองส่วนได้ถูกรวมเป็นเว็บไซต์ UniProt

เอกซ์ปาซีถือเป็นเว็บไซต์แรกของสาขาวิทยาศาสตร์ชีวภาพซึ่งเริ่มเผยแพร่เมื่อเดือนสิงหาคม พ.ศ. 2536 และเป็นหนึ่งใน 150 เว็บไซต์แรกของโลก โดยเอกซ์ปาซีได้ให้บริการสืบค้นแล้วกว่า 1 พันล้านครั้ง ณ วันที่ 5 เมษายน พ.ศ. 2550  

ในเดือนมิถุนายน พ.ศ. 2554 ได้เปลี่ยนชื่อเป็น ExPASy: SIB  Bioinformatics Resources Portal โดยทำหน้าที่เป็นรวบรวมรายชื่อทรัพยากรชีวสารสนเทศที่พัฒนาโดย SIB Groups รุ่นพัฒนาปัจจุบันเปิดตัวในเดือนตุลาคม พ.ศ. 2563

## ดูเพิ่มเติม
* ชีวสารสนเทศ
* เอนไซม์

## อ้างอิง

## บรรณานุกรม
*  . 

## แหล่งข้อมูลอื่น
* 
* Swiss-Prot

หมวดหมู่:ชีวสารสนเทศศาสตร์
หมวดหมู่:วิทยาศาสตร์และเทคโนโลยีในประเทศสวิตเซอร์แลนด์
รายชื่อผู้ชนะชาร์ตเดอะโชว์ (ค.ศ. 2023)

ชาร์ต*[[เดอะโชว์ (รายการโทรทัศน์เกาหลีใต้)|เดอะโชว์]]* เป็นรายการชาร์ตเพลงทางโทรทัศน์ของเอสบีเอสเอ็ม ซึ่งมอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้

ในปี 2023 มี 24 ซิงเกิลที่ได้อันดับที่หนึ่งในชาร์ต และ 22 ศิลปินได้รับถ้วยรางวัลอันดับหนึ่ง "Bouncy (K-Hot Chilli Peppers)" โดยเอทีซ มีคะแนนสูงสุดที่ 9,590 คะแนน ในการออกอากาศเมื่อวันที่ 27 มิถุนายน

## ประวัติชาร์ต

## อ้างอิง

หมวดหมู่:ดนตรีเกาหลีใต้ในปี พ.ศ. 2566
เกาหลีใต้ เดอะโชว์
หมวดหมู่:รายชื่อเพลงอันดับที่ 1 ของเกาหลีใต้
วังมอกอชออายา

**วังมอกอชออายา** (, ) เป็นอาคารเก่าแก่ในเมืองมอกอชออายา ประเทศโรมาเนีย ห่างจากกรุงบูคาเรสต์ราว  สร้างขึ้นระหว่างปี 1698 ถึง 1702 โดยเป็นผลงานออกแบบของกอนสตันติน บรึงกอเวอานู ด้วยสถาปัตยกรรมฟื้นฟูศิลปวิทยาโรมาเนีย () หรือที่รู้จักกันในชื่อสถาปัตยกรรมแบบบรึงกอเวอานู () 

ภายนอกและอุโมงค์ภายในวังได้เป็นสถานที่ถ่ายทำภาพยนตร์สยองขวัญปี 2018 เรื่อง *[[เดอะนัน]]*

## ประวัติศาสตร์
หลังจากที่เจ้าชายกอนสตันติน บรึงกอเวอานู และตระกูลถูกสำเร็จโทษในคอนสแตนติโนเปิลเมื่อปี 1714 ทรัพย์สินทั้งหมดของพระองค์ก็ถูกชาวออตโตมันยึดครอง และวังหลังนี้ถูกเปลี่ยนสภาพเป็นโรงเตี๊ยม ต่อมาเจ้าชายชเตฟัน กันตากูซีโน ได้ทรงซื้อวังหลังนี้กลับมา และประทานคืนแก่พระนัดดาของเจ้าชายกอนสตันติน บรึงกอเวอานู วังหลังนี้อยู่เป็นมรดกของตระกูลเรื่อยมาถึงศตวรรษที่ 19

วังได้รับความเสียหายจากการถล่มของจักรวรรดิออตโตมันระหว่างสงครามกับรัสเซียในปี 1768–1774 ต่อมา เจ้าชายกรีกอเรได้ประทานวังหลังนี้แก่ซอเอ มัฟรอกอร์ดัต พระธิดาผู้ซึ่งต่อมาเสกสมรสกับจอร์เจ เด. บีเบสกู เจ้าชายแห่งวอลเลเกีย วังนี้จึงกลายเป็นสมบัติของตระกูลบีเบสกู และได้รับการบูรณปฏิสังขรณ์โดยนีกอลาเอ บีเบสกู

ในเดือนพฤศจิกายน 1916 ระหว่างการทัพในโรมาเนียในสงครามโลกครั้งที่ 1 วังหลังนี้ถูกกองทัพอากาศของจักรวรรดิเยอรมันทิ้งระเบิดใส่

ต่อมา มารี-นีกอลได้ขายวังหลังนี้ให้แก่เจ้าชายจอร์เจ วาเลนติน บีเบสกู ผู้ประทานวังให้แก่เจ้าหญิงมาร์ตา พระชายาผู้ทรงใช้เงินส่วนพระองค์ไปกับการบูรณปฏิสังขรณ์อาคาร ในปลายคริสต์ทศวรรษ 1920 ถึงคริสต์ทศวรรษ 1930 วังหลังนี้กลายมาเป็นที่พบปะของนักการเมืองและวงสังคมชั้นสูงจากนานาชาติ หลังเจ้าชายจอร์เจสิ้นพระชนม์ในปี 1941 ร่างของพระองค์ได้รับการฝังไว้ในโบสถ์หลังเล็ก ๆ ภายในอาณาเขตของวัง หลังปี 1945 วังถูกรัฐบาลคอมมิวนิสต์ยึดเป็นของรัฐ วาเลนตีนาและดีมีตรีเย กีกา-กอเมอเนชต์ เจ้าของวังในเวลานั้นถูกจับกุม งานศิลปะล้ำค่าภายในวังสูญหายไปบางส่วนในช่วงยุคนี้ ท้ายที่สุดในปี 1957 วังได้เปลี่ยนมาเป็นพิพิธภัณฑ์

## อ้างอิง

## แหล่งข้อมูลอื่น

* Mogoșoaia Palace Artifacts: Gallery 

มอกอชออายา
หมวดหมู่:สิ่งก่อสร้างในบูคาเรสต์
หมวดหมู่:พิพิธภัณฑ์ในบูคาเรสต์
ดอมินิก ราบ

**ดอมินิก เรนนี ราบ** (; เกิด 25 กุมภาพันธ์ ค.ศ. 1974) เป็นนักการเมืองชาวอังกฤษ อดีตรองนายกรัฐมนตรีแห่งสหราชอาณาจักร และ อดีตรัฐมนตรีว่าการกระทรวงยุติธรรม ลอร์ดชานเซลเลอร์ ในวันที่ 25 ตุลาคม ค.ศ. 2022 ถึง 21 เมษายน ค.ศ. 2023 โดยก่อนหน้านี้เขาดำรงตำแหน่งเดิมระหว่างวันที่ 15 กันยายน ค.ศ. 2021 ถึง 6 กันยายน ค.ศ. 2022 ได้รับเลือกตั้งเป็นสมาชิกรัฐสภาเขตเอสเชอร์และวอลตันในเดือนพฤษภาคม ค.ศ. 2010

## การศึกษา
ดอมินิก เข้ารับการศึกษาที่ Dr Challoner’s Grammar School เข้าศึกษาด้านกฎหมายที่ Lady Margaret Hall, มหาวิทยาลัยอ็อกฟอร์ด และศึกษาในระดับปริญญาโทที่มหาวิทยาลัยเคมบริดจ์ 

## การเมือง
ดอมินิกเป็นรัฐมนตรีต่างประเทศระหว่างการออกจากสหภาพยุโรปตั้งแต่เดือนกรกฎาคมถึงพฤศจิกายน ค.ศ. 2018 ก่อนหน้านี้เขาเคยเป็นรัฐมนตรีกระทรวงการเคหะ ชุมชน และเทศบาล ตั้งแต่วันที่ 9 มกราคม ค.ศ. 2018 ถึง 9 กรกฎาคม ค.ศ. 2018

เขาดำรงตำแหน่งรัฐมนตรีต่างประเทศที่กระทรวงยุติธรรมตั้งแต่วันที่ 12 มิถุนายน ค.ศ. 2017 ถึง 9 มกราคม ค.ศ. 2018 ดอมินิกดำรงตำแหน่งในรัฐสภาภายใต้รัฐมนตรีว่าการสิทธิมนุษยชน กระทรวงยุติธรรมระหว่างปี 2015 ถึง 2016

## อ้างอิง
แด่มาริโกะของฉัน

***แด่มาริโกะของฉัน*** () เป็นซีรีส์เว็บมังงะญี่ปุ่น แต่งเรื่องและวาดภาพโดยกาวะ ฮิราโกะ เผยแพร่ทางเว็บไซต์*คอมิกบริดจ์* เว็บไซต์มังงะแนว*[[โจเซ]]*ของสำนักพิมพ์คาโดกาวะตั้งแต่เดือนกรกฎาคมถึงธันวาคม พ.ศ. 2562 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

## ตัวละคร
;
:รับบทโดย: เม นางาโนะ
;อิคางาวะ มาริโกะ
:รับบทโดย: นาโอะ
;มาคิโอะ
:รับบทโดย: มาซาตากะ คูโบตะ
;แม่ของมาริโกะ
:รับบทโดย: โทชิโนริ โอมิ
;ทามูระ เคียวโกะ
:รับบทโดย: โย โยชิดะ

## สื่อ
### มังงะ
ซีรีส์มังงะ*แด่มาริโกะของฉัน*แต่งเรื่องและวาดภาพโดย เผยแพร่ทางเว็บไซต์*คอมิกบริดจ์* เว็บไซต์มังงะแนว*[[โจเซ]]*ของสำนักพิมพ์คาโดกาวะตั้งแต่วันที่ 16 กรกฎาคมถึง 17 ธันวาคม พ.ศ. 2562 สำนักพิมพ์คาโดกาวะรวบรวมทั้ง 4 ตอนตีพิมพ์เป็นหนังสือมังงะ (*[[ทังโกบง]]*) หนึ่งเล่มจบ วางจำหน่ายในวันที่ 8 มกราคม พ.ศ. 2563

ซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ประกาศลิขสิทธิ์เมื่อวันที่ 19 กุมภาพันธ์ พ.ศ. 2566

### ภาพยนตร์คนแสดง
ในเดือนมกราคม พ.ศ. 2565 มีการประกาศว่ามังงะจะได้รับการดัดแปลงเป็นภาพยนตร์คนแสดง นำแสดงโดยเม นางาโนะ รับบทเป็นชิอิโนะ ภาพยนตร์ฉายเมื่อวันที่ 30 กันยายน พ.ศ. 2565

## อ้างอิง

## อ่านเพิ่มเติม
*

## แหล่งข้อมูลอื่น
*

หมวดหมู่:มังงะที่ตีพิมพ์ในปี พ.ศ. 2562
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโจเซ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)
เกมอัจฉริยะ คนปะทะเทพ

***เกมอัจฉริยะ คนปะทะเทพ*** () ในรูปแบบเว็บโนเวลและหนังสือไลต์โนเวลเล่มแรกมีชื่อเรื่องที่มีชื่อเรื่องรองว่า ***เกมอัจฉริยะ คนปะทะเทพ -ศึกลับสมองของเด็กหนุ่มกับเทพเจ้า-*** () เป็นซีรีส์ไลต์โนเวลญี่ปุ่น เขียนโดยเค ซาซาเนะ และวาดภาพประกอบโดยโทอิโระ โทโมเซะ เริ่มเผยแพร่ออนไลน์ทางเว็บไซต์คากูโยมุ เว็บไซต์นิยายออนไลน์สร้างโดยผู้ใช้ของคาโดกาวะในเดือนกันยายน พ.ศ. 2563 ภายหลังสำนักพิมพ์เมเดียแฟกทอรีได้รับลิขสิทธิ์ตีพิมพ์เป็นหนังสือในเครือเอ็มเอฟบุงโกะเจตั้งแต่เดือนมกราคม พ.ศ. 2564 วางจำหน่ายถึงเล่มที่ 8 ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ มังงะดัดแปลงวาดภาพโดยคาปิโกะ โทริอูมิ ตีพิมพ์ในนิยตสาร*[[คอมิกอไลฟ์รายเดือน]]* นิตยสารมังงะแนว*[[เซเน็ง]]*ของสำนักพิมพ์เมเดียแฟกทอรีตั้งแต่เดือนสิงหาคม พ.ศ. 2564 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) แล้ว 3 เล่ม ซีรีส์อนิเมะโทรทัศน์ดัดแปลงผลิตโดยสตูดิโอไลเดนฟิมส์มีการประกาศสร้าง เริ่มออกอากาศในเดือนเมษายนถึงมิถุนายน พ.ศ. 2567

## สื่อ
### ไลต์โนเวล
ซีรีส์นวนิยายเขียนโดยเค ซาซาเนะ เริ่มเผยแพร่ออนไลน์ทางเว็บไซต์คากูโยมุ เว็บไซต์นิยายออนไลน์สร้างโดยผู้ใช้ของคาโดกาวะในเดือนกันยายน พ.ศ. 2563 ภายหลังสำนักพิมพ์เมเดียแฟกทอรีได้รับลิขสิทธิ์ตีพิมพ์เป็นหนังสือไลต์โนเวลในเครือเอ็มเอฟบุงโกะเจตั้งแต่วันที่ 25 มกราคม พ.ศ. 2564 วาดภาพประกอบโดยโทอิโระ โทโมเซะ วางจำหน่ายถึงเล่มที่ 8 เมื่อเดือนพฤษภาคม พ.ศ. 2567

ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ประกาศลิขสิทธิ์เมื่อวันที่ 20 กุมภาพันธ์ พ.ศ. 2566

### มังงะ
มังงะดัดแปลง วาดภาพโดยคาปิโกะ โทริอูมิ ตีพิมพ์ในนิยตสาร*[[คอมิกอไลฟ์รายเดือน]]* นิตยสารมังงะแนว*[[เซเน็ง]]*ของสำนักพิมพ์เมเดียแฟกทอรีตั้งแต่วันที่ 27 สิงหาคม พ.ศ. 2564 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) แล้ว 3 เล่ม

### อนิเมะ
ในวันที่ 21 มกราคม พ.ศ. 2565 มีการประกาศการดัดแปลงเป็นอนิเมะพร้อมวิิดีโอโปรโมตที่ให้เสียงบรรยายโดยซากิ มิยาชิตะ ในวันที่ 24 กรกฎาคม พ.ศ. 2565 ระหว่างอีเวนต์ "นัตสึ โนะ กากูเอ็นไซ 2022" ของเอ็มเอฟบุงโกะเจ มีการประกาศว่าอนิเมะจะเป็นซีรีส์โทรทัศน์ผลิตโดยสตูดิโอไลเดนฟิมส์ กำกับโดยทัตสึยะ ชิราอิชิ และเขียนบทโดย NTL ซีรีส์นี้มีกำหนดออกอากาศในวันที่ 1 เมษายนถึง 24 มิถุนายน พ.ศ. 2567 บนช่องเอที-เอ็กซ์และเครือข่ายอื่นๆ เพลงเปิดคือ "NewGame" ร้องโดย AliA ในขณะที่เพลงปิดคือ "I'm Game!" ร้องโดยฮินะ ทาจิบานะ

#### รายชื่อตอน

## ดูเพิ่ม
* *[[ศึกสุดท้ายของเธอกับผมคือจุดเริ่มต้นของโลกใบใหม่]]* — อีกหนึ่งซีรีส์ไลต์โนเวลโดยผู้เขียนเดียวกัน
* *[[โลกคู่ขนานกับตำนานวีรบุรุษที่ถูกลืม]]* — อีกหนึ่งซีรีส์ไลต์โนเวลโดยผู้เขียนเดียวกัน

## อ้างอิง

## แหล่งข้อมูลอื่น
*  ที่คากูโยมุ 
*  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:อนิเมะและมังงะที่สร้างจากไลต์โนเวล
หมวดหมู่:แฟรนไชส์ของคาโดกาวะโดวังโงะ
หมวดหมู่:ไลเดนฟิมส์
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวเซเน็ง
หมวดหมู่:ฟีนิกซ์ (สำนักพิมพ์)
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
ประธานาธิบดีบังกลาเทศ

**ประธานาธิบดีบังกลาเทศ** () หรือเรียกอย่างเป็นทางการว่า **ประธานาธิบดีแห่งสาธารณรัฐประชาชนบังกลาเทศ** () เป็นประมุขแห่งรัฐของสาธารณรัฐประชาชนบังกลาเทศและผู้บัญชาการกองทัพบังกลาเทศ

บทบาทของประธานาธิบดีมีการเปลี่ยนแปลงสามครั้งนับตั้งแต่บังกลาเทศได้รับเอกราชเมื่อปี ค.ศ. 1971 ในสมัยนั้นประธานาธิบดียังคงมีอำนาจบริหาร ต่อมาในปี ค.ศ. 1991 บังกลาเทศได้นำระบอบประชาธิปไตยแบบรัฐสภาที่มีพื้นฐานจากระบบเวสต์มินสเตอร์มาใช้พร้อมกับการฟื้นฟูรัฐบาลที่มาจากการเลือกตั้งตามระบอบประชาธิปไตย ทุกวันนี้ตำแหน่งประธานาธิบดีได้รับเลือกจากรัฐสภาและมีบทบาททางพิธีการเป็นส่วนใหญ่

ในปี ค.ศ. 1996 รัฐสภาได้ผ่านกฎหมายใหม่ที่เพิ่มอำนาจบริหารของประธานาธิบดีตามที่กำหนดไว้ในรัฐธรรมนูญ หลังจากที่รัฐสภาถูกยุบ ประธานาธิบดีพำนักอยู่ที่พังคภพันซึ่งเป็นทั้งสำนักงานและที่อยู่อาศัยของผู้ดำรงตำแหน่ง ประธานาธิบดีได้รับเลือกจากสมาชิกรัฐสภาจำนวน 350 คน ในการลงคะแนนแบบเปิด ดังนั้น โดยทั่วไปจึงเป็นตัวแทนของพรรคเสียงข้างมากในสภานิติบัญญัติ ประธานาธิบดีจะยังคงดำรงตำแหน่งต่อไปหลังจากครบวาระ 5 ปี จนกว่าจะมีการเลือกตั้งผู้ดำรงตำแหน่งประธานาธิบดีคนต่อไป

ชาฮาบุดดิน ชัปปุยส์ เป็นประธานาธิบดีบังกลาเทศคนปัจจุบัน เขาเข้าพิธีสาบานตนเข้ารับตำแหน่งเมื่อวันที่ 24 เมษายน ค.ศ. 2023

## อ้างอิง


บังกลาเทศ
เลเวล 1 แล้วไง ผมมีสกิลแกร่งสุดล้ำไม่ซ้ำใคร

***เลเวล 1 แล้วไง ผมมีสกิลแกร่งสุดล้ำไม่ซ้ำใคร*** () เป็นซีรีส์ไลต์โนเวลญี่ปุ่น เขียนโดยนาซูนะ มิกิ และวาดภาพประกอบโดยซูบาจิ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนกุมภาพันธ์ พ.ศ. 2560 ถึงเมษายน พ.ศ. 2563 ภายหลังสำนักพิมพ์โคดันชะได้รับลิขสิทธิ์ตีพิมพ์เป็นหนังสือในเครือโคดันชะโรโนเบะบุ๊กส์ตั้งแต่เดือนสิงหาคม พ.ศ. 2560 วางจำหน่ายถึงเล่มที่ 7 

มังงะดัดแปลงวาดภาพโดยมาวาตะ เผยแพร่ทางบริการมังงะ*ซูอิโนบิ โนะ ซิริอุส*ทางนิโกะนิโกะเซงะของสำนักพิมพ์โคดันชะตั้งแต่เดือนพฤษภาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 10 เมื่อเดือนตุลาคม พ.ศ. 2566 ซีรีส์อนิเมะทางโทรทัศน์ผลิตโดยมาโฮฟิล์ม ออกอากาศตั้งแต่เดือนกรกฎาคมถึงเดือนกันยายน ค.ศ. 2023

## ตัวละคร
;
:
: เรียวตะเป็นพระเอกของเรื่อง ก่อนที่จะกลับชาติมาเกิดใหม่ในโลกของเอมิลีในฐานะไอเทมดรอป เขาเป็นนักธุรกิจที่เสียชีวิตจากการทำงานหนักเกินไป เรียวตะเป็นสิ่งมีชีวิตที่มีเอกลักษณ์เฉพาะตัวเนื่องจากเขาเป็นนักผจญภัยระดับ 1 แต่มีค่าสถานะระดับเอสสำหรับการดรอปของทุกประเภท ความสามารถนี้ทำให้เขาได้รับไอเทมพิเศษจากดันเจี้ยนที่ไม่มีไอเทมที่เรียกว่านิโฮเนียมได้ ซึ่งทำให้เขาสามารถเพิ่มค่าสถานะของเขาได้ แม้ว่าจะอยู่ในเลเวล 1 ก็ตาม ต่อมาเขาได้สร้าง "ครอบครัวเรียวตะ" ขึ้นมา โดยให้เอมิลี เซเลสเต้ อีฟ และอลิซเข้าร่วมปาร์ตี้
;
:
: เอมิลีเป็นนางเอกคนแรกที่ได้รับการแนะนำตัวในเรื่อง และเธอเป็นคนที่ได้รับไอเทมดรอปจากเรียวตะหลังจากฆ่ามอนสเตอร์ในคุกใต้ดินของเทลูลู ก่อนที่จะได้พบกับเรียวตะ เธออาศัยอยู่ในเตลูลูเนื่องจากเธอไม่มีที่อยู่เป็นของตัวเองและต้องออกล่าสัตว์ประหลาดเพื่อหาเงินมาซื้อบ้านของตัวเอง เอมิลีเริ่มอาศัยอยู่กับเรียวตะหลังจากที่เขาซื้อบ้านหลังหนึ่งให้เธอ เธอจึงตัดสินใจว่าพวกเขาควรจะอยู่ด้วยกัน มีการเปิดเผยว่าก่อนเริ่มเรื่อง แม่ของเอมิลีเป็นนักผจญภัยที่เสียชีวิตหลังจากช่วยปาร์ตี้ของเธอจากสัตว์ประหลาดบางตัว
; 
:
: อีฟพบกับเรียวตะครั้งแรกในคุกใต้ดินหลังจากที่เธอพยายามจะสับหัวเขาแต่เธอก็ตกใจและประหลาดใจที่มันไม่ได้ผล อีฟติดและหมกมุ่นอยู่กับแครอทระดับ S ของเรียวตะมากถึงขนาดที่เธอเข้าร่วมกลุ่มของเขาเพียงเพื่อที่จะได้แครอทมาเพิ่ม อีฟเป็นที่รู้จักและเกรงกลัวโดยทุกคนในไซโคลเพราะเธอชอบแครอทและท่าไม้ตาย "ฝ่ามือเอ็กซ์คาลิเบอร์พิฆาต" ของเธอ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
* อนิเมะ ''เลเวล 1 แล้วไง ผมมีสกิลแกร่งสุดล้ำไม่ซ้ำใคร'' ที่ปีลีปีลี
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:มาโฮฟิล์ม
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของโตเกียวเอ็มเอ็กซ์
ยี้ให้หนัก รักให้เข็ด

**ยี้ให้หนัก รักให้เข็ด** () เป็นซีรีส์ทางโทรทัศน์แบบสตรีมมิ่งของเกาหลีใต้ที่กำกับโดยคิม ช็อง-คว็อน และนำแสดงโดยคิม อ๊ก-บิน, โท ยู, คิม จี-ฮุน และโก ว็อน-ฮี ออกอากาศครั้งแรกในวันศุกร์ที่ 10 กุมภาพันธ์ ค.ศ. 2023 ทางเน็ตฟลิกซ์

## นักแสดง
* คิม อ๊ก-บิน รับบท ยอ มี-รัน
:ทนายความคนใหม่ของสำนักงานกฎหมายกิลมู ซึ่งเป็นสำนักงานกฎหมายที่รับทำเฉพาะคดีในวงการบันเทิง
* โท ยู รับบท นัม คัง-โฮ 
:ดารายอดนิยมของเกาหลีใต้
* คิม จี-ฮุน รับบท โด ว็อน-จุน
:ผู้ซึ่งละทิ้งความฝันในการเป็นนักแสดงเพื่อเริ่มต้นธุรกิจการจัดการและชี้นำอาชีพของนัม คัง-โฮ
* โก ว็อน-ฮี รับบท ชิน นา-อึน
:เพื่อนร่วมบ้านและเพื่อนสนิทของยอ มี-รัน

## งานสร้าง
เมื่อวันพฤหัสบดีที่ 4 พฤศจิกายน ค.ศ. 2021 เน็ตฟลิกซ์ประกาศถึงซีรีส์เรื่องใหม่ของพวกเขาเรื่อง ยี้ให้หนัก รักให้เข็ด โดยมีคิม อ๊ก-บิน รับบทเป็น ยอ มี-รัน ทนายความที่รับว่าความเฉพาะคดีในวงการบันเทิง โท ยู รับบทเป็น นัม คัง-โฮ นักแสดงยอดนิยมของเกาหลีใต้ผู้เกลียดการออกเดท ซีรีส์เรื่องนี้กำกับโดยคิม ช็อง-คว็อน เขียนบทโดยชเว ซู-ย็อง และอำนวยการสร้างโดย Binge Works ในวันจันทร์ที่ 15 พฤศจิกายน ค.ศ. 2021 โก ว็อน-ฮีเข้าร่วมทีมนักแสดง

## อ้างอิง

หมวดหมู่:ละครโทรทัศน์เกาหลีใต้
หมวดหมู่:เว็บซีรีส์เกาหลีใต้
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2566
นักบุญไร้เทียมทาน หนทางรอดในต่างโลกของมนุษย์เงินเดือน

***นักบุญไร้เทียมทาน หนทางรอดในต่างโลกของมนุษย์เงินเดือน*** () เป็นซีรีส์ไลต์โนเวลญี่ปุ่น เขียนโดยบรอกโคลี ไลออน เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนตุลาคม พ.ศ. 2558 ภายหลังได้รับลิขสิทธิ์ตีพิมพ์เป็นหนังสือโดยสำนักพิมพ์ไมโครแมกกาซีน วาดภาพประกอบโดย Sime มังงะดัดแปลงวาดภาพโดยฮิอิโระ อากิกาเซะ เริ่มเผยแพร่ทางบริการเว็บมังงะ*ซูอิโนบิ โนะ ซิริอุส*ทางนิโกะนิโกะตั้งแต่เดือนมิถุนายน พ.ศ. 2560 ซีรีส์อนิเมะโทรทัศน์ดัดแปลงผลิตโดยสตูดิโอโยโกฮามะแอนิเมชันแลบอราโทรีและคลาวด์ฮาตส์ ออกอากาศตั้งแต่เดือนกรกฎาคมถึงกันยายน พ.ศ. 2566

## เนื้อเรื่อง
พนักงานเงินเดือนโชคร้ายที่ตายจากกระสุนระหว่างทำงานได้ไปเกิดใหม่ต่างโลกในชื่อลูซิเอล และหวังถึงการใช้ชีวิตอย่างสงบสุข จนกระทั่งเมื่อลูซิเอลทิคิดว่าจำเป็นต้องมีวิชาป้องกันตัวเพื่อการเอาตัวรอด เขาจึงได้ทนต่อการฝึกฝนใช้เวทมนตร์ธาตุศักดิ์สิทธิ์อย่างเอาเป็นเอาตาย และเป็นที่รู้จักกันในฐานะฮีลเลอร์

## ตัวละคร

;
:

;
:

;
:

;
:

;
:

;
:

;
:

## สื่อ
### ไลต์โนเวล
เขียนโดย Broccoli Lion ซีรีส์นี้เริ่มตีพิมพ์บนเว็บไซต์โพสต์นวนิยายโชเซ็ตสึกะ นิ นาโร เมื่อวันที่ 17 ตุลาคม พ.ศ. 2558 ภายหลังถูกซื้อโดย Micro Magazine ซึ่งเริ่มตีพิมพ์ซีรีส์นี้ในรูปแบบสิ่งพิมพ์พร้อมภาพประกอบโดย Sime เมื่อวันที่ 30 สิงหาคม พ.ศ. 2559 ณ เดือนมกราคม พ.ศ. 2565 เล่มที่สิบได้รับการเผยแพร่แล้ว

#### รายการ

### มังงะ
การดัดแปลงมังงะวาดโดยฮิอิโระ อากิคาเซะ เริ่มการตีพิมพ์ในบริการมังงะเรื่อง Suiyōbi no Sirius ของ Niconico ของ Kodansha เมื่อวันที่ 27 มกราคม 2017 ณ เดือนกรกฎาคม พ.ศ. 2566 แต่ละตอนของซีรีส์นี้ได้รับการรวบรวมเป็นเล่ม(tankōbon) จำนวน 12 เล่ม

#### รายการ

### อนิเมะ
ประกาศการดัดแปลงเป็นอนิเมะซีรีส์โทรทัศน์เมื่อวันที่ 7 ตุลาคม พ.ศ. 2565 ผลิตโดยสตูดิโอโยโกฮามะแอนิเมชันแลบอราโทรีและคลาวด์ฮาตส์ และกำกับโดยมาซาโตะ ทามากาวะ ควบคุมสคริปต์โดยเคอิจิโร โอจิ และออกแบบตัวละครโดยกัวเหนียน หวาง ซีรีส์นี้ออกอากาศในวันที่ 14 กรกฎาคมถึง 29 กันยายน พ.ศ. 2566 ทาง TBS และเครือข่ายอื่นๆ เพลงเปิดคือ "Bagu-chan" (バグちゃん) โดย Nasuo ในขณะที่เพลงปิดคือ "A New Day" โดยยูกิ นากาชิมะ มิวส์ คอมมิวนิเคชันได้รับลิขสิทธิ์ซีรีส์นี้ในเอเชียแปซิฟิก

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
* อนิเมะ ''นักบุญไร้เทียมทาน หนทางรอดในต่างโลกของมนุษย์เงินเดือน'' ที่มิวส์ ไทยแลนด์
* อนิเมะ ''นักบุญไร้เทียมทาน หนทางรอดในต่างโลกของมนุษย์เงินเดือน'' ที่บิลิบิลิ
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2559
หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะและมังงะที่สร้างจากไลต์โนเวล
หมวดหมู่:คลาวด์ฮาตส์
หมวดหมู่:การ์ตูนญี่ปุ่นแนวต่างโลก
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:เว็บคอมิกที่ได้รับการตีพิมพ์
หมวดหมู่:มิวส์ คอมมิวนิเคชัน
ฟิวเจอร์นอสตัลเจีย

***ฟิวเจอร์นอสตัลเจีย*** () เป็นสตูดิโออัลบั้มลำดับที่ 2 ของนักร้องชาวอังกฤษ-แอลเบเนีย ดัว ลีปา วางจำหน่ายเมื่อวันที่ 27 มีนาคม ค.ศ. 2020 โดยวอร์เนอร์เรเคิดส์ ประพันธ์และผลิตโดยเจฟฟ์ แบสเกอร์, เอียน เคิร์กแพทริก, เดอะมอนสเตอร์แอนด์สเตรนเจอรซ์, สจวร์ต ไพรซ์, เทดอะเดย์ทริป และคอซ เป็นแนวเพลงป็อปและดิสโก้ ผสมผสานดนตรีแดนซ์ป็อปและอิเล็กทรอนิกส์ โดยได้รับแรงบันดาลใจจากดนตรีที่ลีปาชื่นชอบในวัยเด็ก

อัลบั้มนี้มีซิงเกิลฮิต 6 ซิงเกิล พร้อมด้วยเพลงไตเติ้ลเป็นซิงเกิลโปรโมต "โดนต์สตาร์ตนาว" วางจำหน่ายเมื่อวันที่ 1 พฤศจิกายน ค.ศ. 2019 โดยเป็นซิงเกิลนำของอัลบั้มซึ่งประสบความสำเร็จทั้งในเชิงวิจารณ์และเชิงพาณิชย์ เพลงขึ้นสูงสุดที่ชาร์ตอันดับ 2 ในชาร์ตบิลบอร์ดฮอต 100 "ฟิซิเคิล" และ "เบรกมายฮาร์ต" ได้รับการปล่อยตัวเป็นซิงเกิลที่สองและสามตามลำดับ ทั้งคู่ขึ้นถึง 10 อันดับแรกในยูเคซิงเกิลส์ชาร์ต "ฮาลลูซิเนต" และเพลงรีมิกซ์ของ "เลวิเทติง" ที่มีดาเบบีมาร่วมร้องได้รับการปล่อยตัวเป็นซิงเกิลที่สี่และห้าในวันที่ 17 กรกฎาคม และ 1 ตุลาคม ค.ศ. 2020 ตามลำดับ; อัลบั้มนี้มีซิงเกิลอันดับสองในฮอต 100 และอันดับสามในสิบอันดับแรกของอาชีพลีปา รองจาก "นิวรูลส์" (2017) และจะกลายเป็นเพลงที่มีผู้เล่นมากที่สุดในปี ค.ศ. 2021 ในสหรัฐอเมริกา เพลง "เลิฟอะเกน" วางจำหน่ายเป็นซิงเกิลที่หกในฝรั่งเศสเมื่อวันที่ 11 มีนาคม ค.ศ. 2021 และทั่วโลกในวันที่ 4 มิถุนายน ค.ศ. 2021 เดิมทีอัลบั้มมีกำหนดวางจำหน่ายในวันที่ 3 เมษายน ค.ศ. 2020 แต่ถูกเลื่อนออกไปหลังจากอัลบั้มรั่วไหลออกมาทั้งหมดเมื่อสองสัปดาห์ก่อนหน้านี้ ในการโปรโมตอัลบั้ม ลีปาเริ่มฟิวเจอร์นอสตัลเจียทัวร์ ในเดือนกุมภาพันธ์ ค.ศ. 2022 หลังจากเลื่อนไป 3 ครั้งเนื่องจากการแพร่ระบาดของโควิด-19

เมื่อเปิดตัว*ฟิวเจอร์นอสตัลเจีย*ได้รับเสียงชื่นชมจากนักวิจารณ์ดนตรี ซึ่งหลายคนชื่นชมในด้านการผลิต การทำงานร่วมกัน และการพัฒนาการทางสำนวนของลีปา ในเชิงพาณิชย์อัลบั้มนี้ติดอันดับชาร์ตใน 15 ประเทศและขึ้นถึง 10 อันดับแรกใน 31 ประเทศ ในสหราชอาณาจักรอัลบั้มนี้ขึ้นสูงสุดในยูเคอัลบั้มชาร์ตเป็นเวลาสี่สัปดาห์ติดต่อกัน กลายเป็นอัลบั้มแรกของเธอที่ทำได้ รวมถึงได้รับการเสนอชื่อเข้าชิงรางวัลเมอร์คิวรีไพรซ์เป็นครั้งแรก และได้รับรางวัลบริตอะวอดส์ สาขาอัลบั้มอังกฤษแห่งปี ในงานประกาศผลรางวัลแกรมมีประจำปี ครั้งที่ 63 *ฟิวเจอร์นอสตัลเจีย*ได้รับการเสนอชื่อเข้าชิงรางวัลอัลบั้มแห่งปีและได้รับรางวัลอัลบั้มเพลงป็อปยอดเยี่ยม ในขณะที่ "โดนต์สตาร์ตนาว" ได้รับการเสนอชื่อเข้าชิงรางวัลบันทึกเสียงแห่งปี เพลงแห่งปี และการแสดงเพลงป็อปเดี่ยวยอดเยี่ยม

เมื่อ*ฟิวเจอร์นอสตัลเจีย*ประสบความสำเร็จ ได้เปิดตัวอัลบั้มรีมิกซ์ *[[คลับฟิวเจอร์นอสตัลเจีย]]* ซึ่งวางจำหน่ายเมื่อวันที่ 28 สิงหาคม ค.ศ. 2020 ซึ่งได้รับคำวิจารณ์ในเชิงบวกจากนักวิจารณ์ *ฟิวเจอร์นอสตัลเจีย*ฉบับภาษาฝรั่งเศสวางจำหน่ายเมื่อวันที่ 27 พฤศจิกายน ค.ศ. 2020 ซึ่งให้ซิงเกิล "ฟีเวอร์" กลายเป็นซิงเกิลที่ติดชาร์ตยาวนานที่สุดในฝรั่งเศส การออกอัลบั้มใหม่ซึ่งมีชื่อรองว่า เดอะมูนไลต์อิดิชัน วางจำหน่ายผ่านวอร์เนอร์ เมื่อวันที่ 11 กุมภาพันธ์ ค.ศ. 2021 พร้อมกับซิงเกิลนำ "วีอาร์กูด"

## การตอบรับ

### รายการสิ้นปี

## รางวัลและการเสนอชื่อ

## รายการเพลง

## อ้างอิง

## แหล่งข้อมูลอื่น
* 
* 

หมวดหมู่:อัลบั้มเพลงในปี พ.ศ. 2563
หมวดหมู่:รางวัลแกรมมี สาขาอัลบั้มเพลงป็อปยอดเยี่ยม
หมวดหมู่:อัลบั้มเพลงของค่ายวอร์เนอร์บราเธอร์สเรคคอร์ดส
วัดพรหมสาคร

**วัดพรหมสาคร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพุทรา อำเภอเมืองสิงห์บุรี จังหวัดสิงห์บุรี 

วัดพรหมสาครสร้างขึ้นประมาณ พ.ศ. 2360 แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 เดิมชื่อ **วัดบางพุทรา** (ใต้ร้าง) สันนิษฐานว่าตั้งชื่อตามถิ่นฐานเพราะว่าบริเวณนั้นเป็นทุ่งโล่งมีต้นพุทรามาก และมีข้อสันนิษฐานว่าที่ตั้งวัดเคยเป็นที่ตั้งของที่ว่าการอำเภอพรหมที่ย้ายมาจากบ้านจวนเก่า ประมาณ พ.ศ. 2451 พระราชโอรสในพระบาทสมเด็จพระจุลจอมเกล้าเจ้าอยู่หัวพระองค์หนึ่งเสด็จสวรรคต  และได้นิมนต์พระสงฆ์รูปหนึ่งจากวัดบางพุทราไปเทศนาธรรม หลังจากเทศนาธรรมแล้ว พระบาทสมเด็จพระจุลจอมเกล้าเจ้าอยู่หัว ได้พระราชทานธรรมาสน์ ขันสาคร และสิ่งของอื่น ๆ เพื่อนำกลับวัด จึงน่าจะเป็นที่มาของ "วัดพรหมสาคร" วัดได้รับพระราชทานวิสุงคามสีมา เมื่อ พ.ศ. 2400

อาคารเสนาสนะที่สำคัญ ได้แก่ อุโบสถกว้าง 12 เมตร ยาว 32 เมตร สร้างเมื่อ พ.ศ. 2517 ภายในอุโบสถประดิษฐานพระประธานปางสุโขทัยบริสุทธิ์ ปั้นโดยอาจารย์ ขำเดช ช่างหลวง วิหารกว้าง 6 เมตร ยาว 12 เมตร มีลักษณะเป็นอาคารเก่าสมัยประดิษฐานพระพุทธรูปหมู่ปูนปั้นทรงเครื่องแบบกษัตริย์ และพระพุทธรูปศิลปะอยุธยา ศาลาการเปรียญกว้าง 14.50 เมตร ยาว 28.70 เมตร สวดมนต์กว้าง 10.70 เมตร ยาว 16.75 เมตร กุฎิสงฆ์จำนวน 16 หลัง เป็นอาคารครึ่งตึกครึ่งไม้และเป็นอาคารเก่าทรงปั้นยาสมัยโบราณ 1 หลัง และหอระฆังกว้าง 3 เมตร ยาว 3.45 เมตร นอกจากนี้บริเวณวัดยังมีต้นยางขนาดใหญ่

## อ้างอิง

พรหมสาคร
หมวดหมู่:โบราณสถานในจังหวัดสิงห์บุรี
มุน จี-ฮู

**มุน จี-ฮู** (; เกิด 29 เมษายน ค.ศ. 1991) เป็นนักแสดง นักร้อง และนายแบบชาวเกาหลีใต้ เขามีชื่อเสียงจากบทบาทนักแสดงหลักในเรื่อง *ไอแฮฟทรีบอยเฟรนด์ส* เขาเป็นอดีตสมาชิกวงบอยแบนด์เกาหลีใต้ชื่อ เอ-แจ็กซ์

## ผลงานเพลง

## ผลงานการแสดง
### ละครโทรทัศน์

## อ้างอิง
 

## แหล่งข้อมูลอื่น
* 
* 
* 

 

หมวดหมู่:นักแสดงชายชาวเกาหลีใต้ 
หมวดหมู่:บุคคลที่เกิดในปี พ.ศ. 2534
เรื่องน่ากลุ้มของเจ้าเหมียวผู้สามารถ

***เรื่องน่ากลุ้มของเจ้าเหมียวผู้สามารถ*** () เป็นซีรีส์มังงะญี่ปุ่น แต่งเรื่องและวาดภาพโดยฮิตสึจิ ยามาดะ เริ่มเผยแพร่ทางเผยแพร่ทางบริการมังงะออนไลน์*ซูอิโนบิ โนะ ซิริอุส*ของสำนักพิมพ์โคดันชะทางเว็บไซต์นิโกะนิโกะตั้งแต่เดือนสิงหาคม พ.ศ. 2561 และยังตีพิมพ์ในนิตยสาร*[[โชเน็งซิริอุสรายเดือน]]*ตั้งแต่เดือนตุลาคม พ.ศ. 2564 ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอโกแฮนส์ ออกอากาศตั้งแต่เดือนกรกฎาคม พ.ศ. 2566

## ตัวละคร

;
:
:สาวมนุษย์เงินเดือนผู้บ้างานจนลืมดูแลตัวเอง และปล่อยให้บ้านของเธอรกจนไม่น่าอยู่ แต่แล้ว เมื่อเธอรับแมวตัวหนึ่งจากข้างทางมาเลี้ยง และตั้งชื่อว่า ยูคิจิ ชีวิตของเธอก็ได้พบกับการเปลี่ยนแปลงไปในทางทีดีขึ้นอย่างทันที แม้ว่าซากุจะเป็นคนทำงานเก่ง แต่ในด้านงานบ้านการเรือน เธอกลับทำอะไรไม่เป็นเลย จึงต้องคอยมียูคิจิคอยดูแลหลังกลับจากทำงานทุกวัน สิ่งที่ทำให้เธอหายเหนื่อยหลังจากกลับมาบ้านก็คือ อาหารฝีมือยูคิจิ และเบียร์เย็น ๆ 
:ด้วยความที่ซากุเป็นคนกินจุ และมักตามใจปากตัวเอง ทำให้ตั้งแต่ตอนที่ 2 เป็นต้นมา ยูคิจิต้องเปลี่ยนเมนูอาหารเดิม กลายเป็นเมนูไดเอท
;
:
:แมวเพศชายสีดำ ที่ซากุเก็บมาเลี้ยงตั้งแต่เด็ก แต่ไม่ทราบด้วยเหตุผลใด 3 ปีต่อมา ยูคิจิเติบโตขึ้นอย่างน่าอัศจรรย์ จนมีขนาดตัวเทียบเท่ามนุษย์ผู้ชาย ยืนด้วย 2 ขาหลัง และทำทุกอย่างได้เหมือนกับมนุษย์ เว้นแต่การพูด ถึงกระนั้นยูคิจิก็เข้าใจภาษามนุษย์ได้อย่างแตกฉาน เขาเปรียบเสมือนพ่อบ้าน ทั้งการทำอาหาร ตลอดจนงานบ้านทุกอย่าง ยูคิจิก็ทำได้อย่างปรานีตไร้ที่ติ จนเรียกได้ว่าเป็น "แมวเหมียวผู้สามารถ" สิ่งที่เขาชื่นชอบที่สุดคือ การทำอาหาร และ ขนมแมวเลีย
:ทั้งหมดนี้เขามีความตั้งใจทำเพื่อตอบแทนที่ซากุเลี้ยงดูเขา และทำงานหาเงินมาซื้อ อาหารกระป๋องแมว ของวันพรุ่งนี้เพื่อเขา
:สิ่งเดียวที่ทำให้เขากลุ้มใจที่สุดคือ ซากุผู้เป็นเจ้านายนั้นเป็นคนไม่รักษาความสะอาด และปล่อยเนื้อปล่อยตัวเป็นประจำ ตรงข้ามกับยูคิจิที่มีนิสัยรักสะอาด และเจ้าระเบียบเป็นที่สุด
:ปกติแล้วยูคิจิจะใช้เวลาส่วนใหญ่กับการทำงานจิปาถะอยู่ในบ้าน แต่ก็มีบ้างที่เขาออกไปซื้อของข้างนอก ด้วยเสื้อผ้าพิเศษที่เขาตัดเย็บขึ้นมาเอง ซึ่งสร้างความประหลาดใจให้แก่ผู้คนที่พบเห็นทุกครั้ง แต่ก็เป็นที่ชื่นชอบของทุกคนที่ซูเปอร์มาร์เก็ต

## หมายเหตุ

## อ้างอิง

## อ่านเพิ่มเติม
*

## แหล่งข้อมูลอื่น
*  
*  
* อนิเมะ ''เรื่องน่ากลุ้มของเจ้าเหมียวผู้สามารถ'' ที่อนิ-วัน ไทยแลนด์
* อนิเมะ ''เรื่องน่ากลุ้มของเจ้าเหมียวผู้สามารถ'' ที่อนิ-วัน เอเชีย
* อนิเมะ ''เรื่องน่ากลุ้มของเจ้าเหมียวผู้สามารถ'' ที่อ้ายฉีอี้
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนช่องเกี่ยวกับแมว
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:เว็บคอมิกที่ได้รับการตีพิมพ์
หมวดหมู่:เดกซ์เพรส
หมวดหมู่:เมเดียลิงก์
ประเทศเม็กซิโกในโอลิมปิกฤดูร้อน 2024

**ประเทศเม็กซิโก** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 25 ของประเทศในโอลิมปิกฤดูร้อน

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## กรีฑา

ผลการแข่งขันดังนี้

;รายการลู่และถนน

## อ้างอิง

เม็กซิโก
2024
อวทาน-ศตกะ

**อวทาน-ศตกะ** เป็นวรรณคดีพุทธศาสนาภาษาสันสกฤต ประพันธ์ขึ้นราวคริสต์ศักราช 100 (ประมาณพุทธศตวรรษที่ 7) สันนิษฐานว่าอาจมีที่มาจากนิกายมูลสรวาสติวาท เป็นการรวบรวมอวทาน 100 เรื่อง แต่เรื่องที่ 5 คือ โสมะ (Soma) ของต้นฉบับภาษาสันสกฤตหายสาบสูญ ทำให้เหลืออวทาน 99 เรื่อง อวทาน-ศตกะประกอบด้วย 10 วรรค วรรคละ 10 เรื่อง มีเรื่องราวเกี่ยวกับพระพุทธเจ้า พระปัจเจกพุทธเจ้า เปรต เทวดา พระอรหันต์ มนุษย์ สัตว์เดรัจฉานและสัตว์นรก มีรายละเอียดเกี่ยวกับการสร้างกรรมและการรับผลกรรม

เนื้อหาส่วนใหญ่ประพันธ์ด้วยภาษาสันสกฤตมาตรฐาน ร้อยละ 90 ประพันธ์ด้วยสำนวนร้อยแก้ว ที่เหลือเป็นร้อยกรอง (คาถา) แทรก การใช้ภาษาส่วนใหญ่มักใช้สำนวนโวหารซ้ำ ๆ มีการแปลเป็นภาษาจีนครั้งแรกในช่วงต้นคริสต์ศตวรรษที่ 3

## อ้างอิง

หมวดหมู่:คัมภีร์ของศาสนาพุทธ
โศกนาฏกรรมของตัวร้ายสุดแกร่งอย่างราชินีลาสต์บอสจะขอถวายตัวเพื่อปวงชน

เป็นซีรีส์ไลต์โนเวลญี่ปุ่น เขียนโดยเทนิจิ และวาดภาพประกอบโดยซูซูโนซูเกะ เดิมเผยแพร่ทางเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนเมษายน พ.ศ. 2561 ภายหลังสำนักพิมพ์อิจิจินชะได้ลิขสิทธิ์ตีพิมพ์เป็นหนังสือตั้งแต่เดือนมิถุนายน พ.ศ. 2562 มังงะดัดแปลงวาดภาพโดยบุงโกะ มัตสึอูระ เผยแพร่ทางเว็บไซต์ *ซีโร-ซัมออนไลน์* ระหว่างเดือนมีนาคม พ.ศ. 2563 ถึงมีนาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ซีรีส์อนิเมะโทรทัศน์ดัดแปลงผลิตโดยสตูดิโอโอแอลเอ็ม ออกอากาศตั้งแต่เดือนกรกฎาคมถึงกันยายน พ.ศ. 2566 ฤดูกาลที่สองมีกำหนดออกอากาศในเดือนเมษายน พ.ศ. 2569

## ตัวละคร

;
:

;
:

;
:

;
:

;
:

;
:

;
:

## สื่อ
### ไลต์โนเวล

### มังงะ

### อนิเมะ

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
* อนิเมะ ''โศกนาฏกรรมของตัวร้ายสุดแกร่งอย่างราชินีลาสต์บอสจะขอถวายตัวเพื่อปวงชน'' ที่มิวส์ ไทยแลนด์
* อนิเมะ ''โศกนาฏกรรมของตัวร้ายสุดแกร่งอย่างราชินีลาสต์บอสจะขอถวายตัวเพื่อปวงชน'' ที่บิลิบิลิ
* อนิเมะ ''โศกนาฏกรรมของตัวร้ายสุดแกร่งอย่างราชินีลาสต์บอสจะขอถวายตัวเพื่อปวงชน'' ที่อ้ายฉีอี้
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:นวนิยายเกี่ยวกับการกลับชาติมาเกิด
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:ผลงานอนิเมะของโอแอลเอ็ม
หมวดหมู่:การ์ตูนญี่ปุ่นแนวโชโจะ
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์อิจิจินชะ
หมวดหมู่:เฟิร์ส เพจ โปร
วิชุดา พินดั้ม

**วิชุดา พินดั้ม** หรือชื่อเดิม **วิชุดา พยัคฆ์เพศ** (ชื่อเล่น: แหม่ม) เป็นนักแสดงชาวไทย เกิดเมื่อวันจันทร์ที่ 3 มกราคม พ.ศ. 2520

## ประวัติ
แหม่มเข้าสู่วงการตั้งแต่ยังเรียนอยู่ชั้นมัธยมศึกษาตอนต้น  โดยเริ่มจากการถ่ายแบบ ถ่ายโฆษณาสินค้า ในปี พ.ศ. 2532 แหม่มได้ถ่ายโฆษณาลูกอมโอเล่ เลม่อน เป็นงานโฆษณาตัวแรก และต่อมาก็ได้มีงานแสดงโดยรับบทเป็นหนึ่งในบรรดานักเรียน ในภาพยนตร์เรื่อง ครูไหวใจร้าย ที่นำแสดงโดย แหม่ม จินตหรา สุขพัฒน์ และ หนุ่ม สันติสุข พรหมศิริ เข้าฉายเมื่อวันที่ 19 พฤษภาคม พ.ศ. 2532

แหม่มเริ่มแสดงละครโทรทัศน์เรื่องแรกในปี 2533 คือเรื่อง คุณแม่เพื่อนรัก เป็นละครยาวตอนเย็น ที่ออกอากาศทางสถานีโทรทัศน์ช่อง 7 สี จึงทำให้เป็นที่รู้จักขึ้นมา

ต่อมา เมื่อแหม่มอายุ 15 สตาร์ดัชเอนเตอร์เทนเมนท์ ก็ได้ให้แหม่มรับบทนางเอกภาพยนตร์ครั้งแรก โดยมีพระเอกคือ ศตวรรษ ดุลยวิจิตร ในภาพยนตร์เรื่อง มีนากะอาทิตย์ ซึ่งมีการบินไปถ่ายทำถึงที่ประเทศญี่ปุ่นเกือบทั้งเรื่อง นอกจากนี้ยังมี ยาสุฮาร่า เรอิโกะ และ กษาปณ์ จำปาดิบ นักร้องดังร่วมแสดงด้วย เข้าฉายเมื่อวันที่ 19 ธันวาคม 2535 แต่ภาพยนต์ไม่ได้ประสบความสำเร็จมากนัก

ต่อมา แหม่มก็เริ่มใช้ชีวิตนางแบบวัยรุ่น พิธีกร เขียนหนังสือ แสดงละครโทรทัศน์ ละครเวที ละครซิทคอม และยังคงมีผลงานแสดงอีกหลายเรื่องจนถึงปัจจุบัน แหม่มจบการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง

แหม่ม เคยออกประกาศตามหาแม่แท้ ๆ แหม่มทราบความจริงเมื่อตอนอายุ 17 ปี เมื่อไปออกรายการ เที่ยงวันกันเอง พ.ศ. 2537 แม่ได้สารภาพในรายการว่า แหม่ม ไม่ใช่ลูกของตนเอง และผ่านรายการ บางกอกสเตชั่น แหม่มเผยว่าต้องเข้ารับการบำบัดจิตนาน 3 เดือน ด้วยโรคดิสโซสิเอทีฟ

## ผลงานการแสดง
### ซิทคอม

### ละครโทรทัศน์

### ภาพยนตร์

### ละครเวที
* ไร่แสนสุข
* บางกอก 2485 เดอะมิวสิคัล
* รักจับใจ เดอะโรแมนติกมิวสิคัล รับบท ฟ้า

### มิวสิกวีดีโอ
* เพลง บาปกรรมมีจริง ของ ปาน ธนพร
* เพลง ฉันเกลียดเธอ ของ โมทีฟ
* เพลง จริงหรือเปล่า ของ ฟอร์เอฟเวอร์
* เพลง ตกใจหมดเลย ของ ไพจิตร อักษรณรงค์
* เพลง หากรู้สักนิด ของ สวลี ผกาพันธุ์

### โฆษณา
* ลูกอมโอเล่ เลม่อน

### ละครสั้น
* คู่ทรหด (2534) รับบท ศิริพรรณ ทัศนพิทักษ์

## ผลงานพิธีกร
* รายการ "หลังคาเดียวกัน" (ภาคสนาม)
* รายการ "ดาราวาไรตี้โพล"
* รายการ "โตมิโตมาโชว์ดะ" (ช่อง 3sd)
* รายการ "เรื่องเล่าเช้านี้" (ช่อง 3 และ ช่อง 3 HD) (ช่วงครอบครัวบันเทิง)
* รายการ "เรื่องเล่าเสาร์-อาทิตย์" (ช่อง 3 และ ช่อง 3 HD) (ช่วงครอบครัวบันเทิง)

## ผลงานเพลง
### อัลบั้มเดี่ยว
****ปาปารัซซี่***
*#"ลมอ่อน"
*#"ปาปารัซซี่"
*#"สายตาเธอฟ้อง"
*#"ยอมเธอ"
*#"ทิ้งใจ"
*#"อุ๊ยฝันหรือนี่"
*#"นับนิ้วคอย"
*#"ปากหวาน"
*#"เห็นหรือยัง"
### เพลงละคร
*สะโพกสลาตัน จากละคร สาวน้อยคาเฟ่
*พ่อคุณทูนหัว จากละคร สาวน้อยคาเฟ่

## ผลงานเขียน
* ปี 2548 "ยานวิเศษ" 
* ปี 2550 "หัวใจไหมพรม"
* ปี 2552 "ไหมพรม หลายไจ"
* ปี 2552 "เรื่องรัก...ไม่ลับ" 
## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2520
หมวดหมู่:นักแสดงชาวไทย
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทย
หมวดหมู่:นักร้องไทย
หมวดหมู่:นักแสดงภาพยนตร์หญิงชาวไทย
หมวดหมู่:พุทธศาสนิกชนชาวไทย
ไทโตะ บัง

**ไทโตะ บัง** (, 18 ธันวาคม 1992 –) เป็นนักพากย์ชายชาวญี่ปุ่น เกิดที่จังหวัดฟุกุโอกะ สังกัดสำนักงานโอซาวะ

## ผลงานพากย์
* *[[จอมขมังเวทย์ออร์เฟน]]* (ซากิงุจิ นางาฮิโระ)
* *[[86 -เอทตี้ซิกซ์-]]* (โทซัง ซาชา)
* *[[ขบวนการนักสืบหนุ่มรูปงาม]]* (ฮาเทีย)
* *[[สึกิโนะ ทาเลนท์ โปรดัคชั่น]]* (ทาจิบานะ อายุมุ)
* *[[ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว]]* (ฟุจิมิยะ อามาเนะ)
* *[[ซินดูอาลิตี|ซินดูอาลิตี นัวร์]]* (มาฮาโตะ)
* *[[อันเดอร์นินจา]]* (คุมางากุเระ คุโร)
* *[[โซโลเลเวลลิง]]* (มิซึชิโนะ ชุง)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2535
หมวดหมู่:บุคคลจากจังหวัดฟูกูโอกะ
หมวดหมู่:นักพากย์ชายชาวญี่ปุ่น
ซอสเถียนเมี่ยน

**ซอสเถียนเมี่ยน** () หรือ **ซอสหวาน** เป็นซอสข้นเนื้อเนียนสีน้ำตาลหรือหรือสีดำ มีทั้งรสอ่อน รสเค็ม หรือรสหวาน โดยทั่วไปใช้ในอาหารจีนภาคเหนือ อาหารจีนภาคตะวันออกเฉียงเหนือ รวมไปถึงอาหารเกาหลี-จีน เป็ดปักกิ่ง และ *[[จาจังมย็อน]]* เป็นอาหารยอดนิยมสองชนิดที่ใช้ซอสนี้

## ศัพทมูล
คำภาษาจีนของซอสเถียนเมี่ยนคือ *เถียนเมี่ยนเจี้ยง* (; tiánmiànjiàng) ประกอบด้วยตัวอักษรที่มีความหมายว่า "หวาน" () "แป้ง" () และ "ซอส" () มีอีกคำเรียกว่า *เถียนเจี้ยง* (; tiánjiàng) ซึ่งมีความหมายว่า "ซอสหวาน" ส่วนคำในภาษาเกาหลีคือ *ชุนจัง* (; chunjang) ที่มาของศัพท์ไม่ทราบแน่ชัด มีทฤษฎีหนึ่งว่าคำนี้แผลงมาจากคำว่า *ช็อมจัง* (; cheomjang) ซึ่งเป็นคำอ่านภาษาเกาหลีของอักษรจีน 

## คลังภาพ

File:Peking duck wrap 1.jpg|เป็ดปักกิ่ง
File:Jajangmyeon by KFoodaddict.jpg|*[[จาจังมย็อน]]*
File:Korean Chinese fried rice.jpg|อาหารเกาหลี-จีน *[[บกคึม-บับ]]* (ข้าวผัด)
File:Zhajiangmian 20180501.jpg|จ๋าเจี้ยงเมี่ยน 
File:Sliced Peking Duck.jpg|เป็ดปักกิ่ง


## ดูเพิ่ม

* *[[โต้วป้านเจี้ยง]]*
* เป็ดปักกิ่ง
* ซอสฮอยซิน
* *[[จาจังมย็อน]]*
* *[[เทริยากิ]]*
* ซอสถั่วเหลือง
* *[[จ๋าเจี้ยงเมี่ยน]]*

## อ้างอิง

หมวดหมู่:เครื่องปรุงรสจีน
หมวดหมู่:อาหารจีน
หมวดหมู่:อาหารเกาหลี
ชัง ฮัน-บย็อล

**ชัง ฮัน-บย็อล** (; เกิด 4 กรกฎาคม 8"L" 1990) เป็นนักร้องและบุคคลในวงการโทรทัศน์ชาวเกาหลีใต้ ปรากฏตัวในรายการ *[[รหัส: ห้องลับ]]* และ *[[เกมสังคม]]* เขาเป็นอดีตนักร้องนำของวงเลดแอปเปิล และเปิดตัวอย่างเป็นทางการด้วยมินิอัลบั้ม *CODA* ในเดือนพฤศจิกายน ค.ศ. 2011

## ผลงานเพลง
### ซิงเกิล

## อ้างอิง
 

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:นักร้องเคป็อป
หมวดหมู่:นักร้องป็อปเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักร้องชายชาวเกาหลีใต้ในศตวรรษที่ 21
มานูเอล ชาวัตตา

**มานูเอล ชาวัตตา** (; เกิด 27 ธันวาคม พ.ศ. 2519) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วมซานมารีโน ระหว่างวันที่ 1 ตุลาคม พ.ศ. 2565 – 1 เมษายน พ.ศ. 2566 โดยดำรงตำแหน่งร่วมกับมารีอา ลุยซา แบร์ตี

## อ้างอิง

หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:ผู้สำเร็จราชการร่วมซานมารีโน
หมวดหมู่:บุคคลจากซานมารีโน (เมือง)
หมวดหมู่:ศิษย์เก่าจากมหาวิทยาลัยโบโลญญา
สะใภ้สายสตรอง

**สะใภ้สายสตรอง** () เป็นละครโทรทัศน์ไทย แนวโรแมนติก-คอมเมดี-ดราม่า ผลิตโดย บริษัท กู๊ด ฟีลลิ่ง จำกัด บทประพันธ์โดย นันทนา วีระชน บทโทรทัศน์โดย สุธิสา วงษ์อยู่ กำกับการแสดงโดย กรพจน์ สืบชมภู นำแสดงโดย บุษกร วงศ์พัวพันธ์, ณวัสน์ ภู่พันธัชสีห์, ณัฏฐณิชา ดังวัธนาวณิชย์, ฐากูร การทิพย์, ลลินา ชูเอ็ทท์, ภาสวิชญ์ บูรณนัติ, พิชชาภา พันธุมจินดา ออกอากาศวันจันทร์ - วันอังคาร เวลา 20.30 - 22.00 น. ทาง ช่อง 3 เอชดี ตั้งแต่วันที่ 23 มกราคม ถึง 20 มีนาคม พ.ศ. 2566 และรีรันแทนละคร พรหมลิขิต ในวันที่ 19 ธันวาคม 2566 - 4 มกราคม พ.ศ. 2567

## งานสร้าง
ในเดือนเมษายน พ.ศ. 2564 ได้มีการลองเสื้อผ้าของนักแสดง 

จากนั้นในวันพุธที่ 11 พฤษภาคม พ.ศ. 2565 ได้มีการจัดงานบวงสรวงละครขึ้นที่ สตูดิโอช่อง 3 หนองแขม นำโดย คิง-สมจริง ศรีสุภาพ ในฐานะผู้จัดละครเรื่องนี้

## นักแสดง

## การตอบรับ

### เรตติ้งละคร

## อ้างอิง

## แหล่งข้อมูลอื่น
*

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์เกี่ยวกับการสมรส
อาฟเตอร์อาเวอส์ (อัลบั้มเดอะวีกเอนด์)

***อาฟเตอร์อาเวอส์*** () เป็นสตูดิโออัลบั้มลำดับที่ 4 ของนักร้องชาวแคนาดา เดอะวีกเอนด์ วางจำหน่ายเมื่อวันที่ 20 มีนาคม ค.ศ. 2020 โดยเอ็กซ์โอและรีพับลิกเรเคิดส์ ผลิตโดยเดอะวีกเอนด์เป็นหลัก โดยมีโปรดิวเซอร์หลายคน ได้แก่ ดาฮีลา, อิลลันเจโล, แมกซ์ มาร์ติน, เมโทร บูมมิน และโอพีเอ็น ซึ่งส่วนใหญ่เดอะวีกเอนด์เคยร่วมงานด้วย อัลบั้มรุ่นมาตรฐานไม่มีฟีเจอร์ใด ๆ แต่รุ่นรีมิกซ์มีนักร้องรับเชิญจากโครมาติกส์และลิลอูซีเวิร์ต ธีมของ*อาฟเตอร์อาเวอส์*จะพาสำรวจความเหงา ความเกลียดชังตนเอง และการหลบหนีจากโลกของความเป็นจริง

ก่อนออกอัลบั้มเดอะวีกเอนด์ยืนยันว่า*อาฟเตอร์อาเวอส์*จะมีสไตล์ที่แตกต่างไปจากอัลบั้มก่อนอย่าง *[[สตาร์บอย (อัลบั้ม)|สตาร์บอย]]* (2016) นักข่าวสายดนตรีระบุว่าอัลบั้มนี้เป็นการสร้างสรรค์งานศิลปะใหม่สำหรับเดอะวีกเอนด์ ด้วยแนวเพลงนิวเวฟและดรีมป็อป งานศิลปะและสุนทรียภาพของอัลบั้มที่ใช้สำหรับการประชาสัมพันธ์ได้รับการอธิบายว่าเป็นแนวศิลปะจิตอลวนและได้รับแรงบันดาลใจจากภาพยนตร์หลายเรื่อง เช่น *[[คาสิโน (ภาพยนตร์ ค.ศ. 1995)|คาสิโน]]* (1955), *เฟียร์แอนด์โลธิงอินลาสเวกัส* (1998), *[[โจ๊กเกอร์ (ภาพยนตร์ พ.ศ. 2562)|โจ๊กเกอร์]]* (2019) และ*อันคัตเกมส์* (2019) ในขณะที่ชื่ออัลบั้มนั้นยืมมาจากภาพยนตร์ในชื่อเดียวกันในปี ค.ศ. 1985 ที่กำกับโดยมาร์ติน สกอร์เซซี

*อาฟเตอร์อาเวอส์* ได้ปล่อยซิงเกิลโปรโมตจำนวน 4 เพลงได้แก่ "ฮาร์ตเลส" "ไบลน์ดิงไลตส์" "อินยัวร์อายส์" และ "เซฟยัวร์เทียส์" ซึ่งสามเพลงแรกขึ้นอันดับหนึ่งในบิลบอร์ดฮอต 100 เพลงไตเติลเปิดตัวเป็นซิงเกิลโปรโมตในเดือนมีนาคม ค.ศ. 2020 *อาฟเตอร์อาเวอส์*ทำลายสถิติการฟังเพลงล่วงหน้าทั่วโลกมากที่สุดในประวัติศาสตร์แอปเปิลมิวสิก โดยมีผู้ใช้มากกว่า 1.02 ล้านคน โดยทั่วไปอัลบั้มนี้ได้รับการวิจารณ์ในเชิงบวก; นักวิจารณ์บางคนยกให้เป็นผลงานที่ดีที่สุดของเดอะวีกเอนด์ อัลบั้มสามารถเปิดตัวติดอันดับยอดบิลบอร์ด 200 ซึ่งเป็นอัลบั้มอันดับหนึ่งในสี่ของเดอะวีกเอนด์ในสหรัฐอเมริกา และอยู่ในอันดับสูงสุดเป็นเวลาสี่สัปดาห์ติดต่อกัน *อาฟเตอร์อาเวอส์*ยังขึ้นสู่จุดสูงสุดในอีก 20 ประเทศ รวมถึงแคนาดาบ้านเกิดของเขาและสหราชอาณาจักร ในเดือนธันวาคม ค.ศ. 2022 อัลบั้มนี้ได้รับการรับรองระดับทริเบิลแพตทินัมโดยสมาคมผู้ประกอบกิจการเพลงของสหรัฐอเมริกา

เพื่อสนับสนุน*อาฟเตอร์อาเวอส์*และสตูดิโออัลบั้มชุดที่ 5 *[[ดอว์นเอฟเอ็ม]]* (2022) เดอะวีกเอนด์กำลังเริ่มดำเนินการอาฟเตอร์อาเวอส์ทิลดอว์นทัวร์ ซึ่งจะทัวร์ในทวีปอเมริกาเหนือและใต้ ยุโรป เอเชีย แอฟริกา ตะวันออกกลาง และออสเตรเลีย

## การตอบรับ

### รายการสิ้นปี

## รางวัลและการเสนอชื่อ

## รายการเพลง

## แหล่งข้อมูลอื่น
* 
* 

## อ้างอิง

หมวดหมู่:อัลบั้มเพลงในปี พ.ศ. 2563
หมวดหมู่:อัลบั้มเพลงที่ผลิตโดยแมกซ์ มาร์ติน
หมวดหมู่:อัลบั้มเพลงของค่ายรีพับลิกเรเคิดส์
หมวดหมู่:อัลบั้มของเดอะวีกเอนด์
หมวดหมู่:คอนเซปต์อัลบั้ม
วัดมงคลสถาน (จังหวัดตรัง)

**วัดมงคลสถาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละมอ อำเภอนาโยง จังหวัดตรัง

วัดมงคลสถานตั้งวัดเมื่อ พ.ศ. 2449 เดิมชื่อว่า **วัดละมอ** โดยตั้งตามชื่อหมู่บ้าน ต่อมาได้เปลี่ยนชื่อเป็นวัดมงคลสถาน หลังจากได้รับพระราชทานวิสุงคามสีมา เมื่อ พ.ศ. 2480 ได้รับการขึ้นทะเบียนโบราณสถานเมื่อวันที่ 29 พฤศจิกายน พ.ศ. 2545

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2480 กว้าง 12 เมตร ยาว 8 เมตร สร้างโดยช่างท้องถิ่น โครงสร้างเป็นคอนกรีตเสริมเหล็ก ก่อสร้างตามคติการก่อสร้างอุโบสถอย่างเคร่งครัด โดยหันหน้าไปทางทิศตะวันออก  มีช่องแสงเหนือบานประตูและที่หน้าต่างเป็นรูปดวงอาทิตย์มีรัศมีเป็นแฉก ๆ เป็นรูปครึ่งวงกลม ส่วนช่องแสงตลอดแนวของฝาผนังทุกด้านเป็นรูปวงกลมฉลุลายเหมือนกลีบดอกไม้ หลังคาของอุโบสถลดหลั่นลงมา ไม่มีช่อฟ้า ใบระกา และหางหงส์ วัดได้มีการสร้างอุโบสถหลังใหม่อีก 1 หลัง ศาลาการเปรียญ โครงสร้างคอนกรีตเสริมเหล็ก และกุฏิสงฆ์ 4 หลัง

## อ้างอิง

หมวดหมู่:โบราณสถานในจังหวัดตรัง
มงคลสถาน
เกาะเหลาตรง

**เกาะเหลาตรง** ตั้งอยู่ในตำบลท่าข้าม อำเภอปะเหลียน จังหวัดตรัง อยู่ในเขตน่านน้ำทะเลตรัง-สตูล เป็นแหล่งโบราณคดีทั้งที่ขุดค้นแล้ว และยังไม่ได้ขุดค้นโบราณวัตถุ 

เกาะเหลาตรงเดิมชื่อ **เกาะปูเลา-ตะฮง** เป็นภาษามลายู แปลว่า "เกาะมะเขือ" ในสมัยอยุธยาตอนปลาย เกาะเหลาตรงยังไม่มีคนอยู่อาศัย ชาวประมงใช้เป็นที่หลบลมพายุ แวะจอดเรือหาน้ำจืดจากบ้านหยงสตาร์และแวะนำเรือที่ชำรุดขึ้นซ่อมบริเวณเกาะเหลาตรง ประมาณ พ.ศ. 2430 ในสมัยพระบาทสมเด็จพระจุลจอมเกล้าเจ้าอยู่หัว มีการทำไม้ฟืนจากต้นแสม ตัดเป็นท่อนสั้น ๆ ผ่าเป็นดุ้น มัดบรรทุกเรือสำเภาไปขายที่ปีนัง และสิงคโปร์ เกาะมีป่าชายเลนที่มีต้นแสมและโกงกางเป็นจำนวนมาก ชาวจีนจึงเข้ามาทำงานและปลูกบ้านเรือนพักอาศัยอยู่บนเกาะ แต่เมื่อมีคนอยู่อาศัยมากขึ้นจึงมีปัญหาเรื่องน้ำจืดจึงได้อพยพออกจากเกาะไปปลูกสร้างบ้านเรือนพักอาศัยบริเวณหน้าที่ทำการด่านศุลกากรหยงสตาร์ ทำให้เกาะเหลาตรงมีสภาพเป็นเกาะร้างนับแต่นั้นถึงปัจจุบัน

จากหลักฐานทางโบราณคดีเกี่ยวกับเครื่องถ้วยที่เกาะเหลาตรง พบว่ามีทั้งเครื่องถ้วยที่ผลิตในประเทศไทย เช่น โอ่ง ไห และเครื่องถ้วยที่ผลิตจากต่างประเทศ ได้แก่ เครื่องถ้วยยุโรป และเครื่องถ้วยจีน สำหรับเครื่องถ้วยยุโรปเป็นเครื่องถ้วยที่พบทั่วไปตามท่าเรือเก่าในจังหวัดสงขลา พัทลุง ปัตตานี และนราธิวาส นอกจากนี้ยังมีรายงานว่าพบเครื่องถ้วยยุโรปแบบเดียวกันในแหล่งโบราณคดีหลายแห่งในประเทศอินโดนีเชีย สิงคโปร์ และมาเลเซีย สันนิษฐานว่าเครื่องถ้วยยุโรปที่พบ ผลิตในราว พ.ศ. 2343–2437 โดยมีตัวแทนนำเข้าคือ บริษัทดัตซ์ อีสต์ อินเดีย คอร์ปอเรชันของฮอลแลนด์ (Dutch East India Corporation) บนเกาะยังมีซากปรักหักพังของศาลเจ้าจีนโบราณตั้งอยู่ใกล้เคียงกันอีกด้วย

## อ้างอิง

เหลาตรง
เหลาตรง
หมวดหมู่:อำเภอปะเหลียน
หมวดหมู่:โบราณสถานในจังหวัดตรัง
กาเตรีนา ซาเกลาโรปูลู

**กาเตรีนา ซาเกลาโรปูลู** (; เกิด 30 พฤษภาคม พ.ศ. 2499) เป็นผู้พิพากษาชาวกรีก อดีตประธานาธิบดีกรีซ และอดีตประธานสภาแห่งรัฐ (ศาลปกครองสูงสุด)

เมื่อวันที่ 22 มกราคม พ.ศ. 2563 สภาผู้แทนราษฎรมีมติเสียงส่วนใหญ่เลือกให้เธอดำรงตำแหน่งประธานาธิบดีต่อจากโปรโกปิส ปัฟโลปูโลส เธอเข้ารับตำแหน่งในวันที่ 13 มีนาคม พ.ศ. 2563 เป็นประธานาธิบดีหญิงคนแรกของประเทศ

## หมายเหตุ

## อ้างอิง

หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่ยังมีชีวิตอยู่
หมวดหมู่:บุคคลจากเทสซาโลนีกี
หมวดหมู่:ประธานาธิบดีกรีซ
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
ยมลแห่งยมโลก

เป็นซีรีส์มังงะญี่ปุ่น แต่งเรื่องและวาดภาพโดยฮิโรมุ อารากาวะ ตีพิมพ์ในนิตยสาร*[[กังกังคอมิกส์|โชเน็งกังกังรายเดือน]]* นิตยสารมังงะแนว*[[โชเน็ง]]*ของบริษัทสแควร์เอนิกซ์ตั้งแต่เดือนธันวาคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ มีการประกาศสร้างเป็นซีรีส์อนิเมะทางโทรทัศน์โดยสตูดิโอโบนส์ฟิลม์ มีกำหนดออกอากาศในเดือนเมษายน พ.ศ. 2569

## อ้างอิง

## แหล่งข้อมูลอื่น
*  
*  ที่ฟีนิกซ์
*  
* 

หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:การ์ตูนญี่ปุ่นแนวผจญภัย
หมวดหมู่:อะนิเพล็กซ์
หมวดหมู่:โบนส์
หมวดหมู่:การ์ตูนญี่ปุ่นแนวโลดโผน
หมวดหมู่:การ์ตูนญี่ปุ่นแนวโชเน็ง
หมวดหมู่:กังกังคอมิกส์
หมวดหมู่:ฮิโรมุ อารากาวะ
หมวดหมู่:มิวส์ คอมมิวนิเคชัน
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อนิเมะและมังงะแนวเหนือธรรมชาติ
หมวดหมู่:ฟีนิกซ์ (สำนักพิมพ์)